ग्वालियर। बालीवुड के Macho Man सलमान खान 118 साल पुराने शहर के सिंधिया स्कूल अपने भाई अरबाज के साथ पढ़े थे। इसी दौरान उनके पिता सलीम खान की अब तक की सबसे बड़ी हिट ‘शोले’ को देखने सलमान व अरबाज स्कूल यूनीफार्म पहन कर ही चले गए थे। अपने बचपन के स्कूल को सलमान आज भी याद करते हैं। बीते कई सालों से सलमान सिंधिया स्कूल के छात्रों से मिलने और अपने बचपन की यादें ताजा करने आना चाहते हैं, लेकिन फिल्मी व्यस्तता में मौका नहीं मिल पा रहा है।
बालीवुड के Macho Man सलमान खान का 27 दिसंबर को जन्मदिन है, सलमान की स्कूलिंग शहर से Scindia School में हुई थी, इसलिए dainikbhaskar.com शेयर कर रहा है सलमान के Scindia School में बिताए वक्त की यादें।
स्कूल यूनीफार्म में ही गए शोले देखने
ग्वालियर किले पर स्थापित देश के एक सदी से भी ज्यादा पुराने सिंधिया स्कूल में सलमान अपने भाई अरबाज के साथ 1977-1979 में पढ़े थे। इस दौरान दोनों भाई स्कूल के रानोजी हाउस में रहे थे। सिंधिया स्कूल में सलमान ने 7वीं-8वी और अरबाज ने 6वी-7वीं कक्षाएं पास कीं।
सिंधिया स्कूल में सलमान के फेवरिट टीचर रहे मनजितिंदर सिंह बेदी को खुद सलमान ने याद करते हुए फोन पर बताया था कि शोले देखने वह अपने भाई अरबाज के साथ सिंधिया स्कूल का ब्लेजर पहने हुए ही चले गए थे। सलमान ने बताया कि सिंधिया स्कूल की पहचान की वजह से शहर में कोई परेशानी नहीं होती थी। हालांकि इसे अनुशासनहीनता माना जाता था, लेकिन किसी को पता ही नहीं चला। फिल्म देखने के बाद सलमान ने अपने पिता को बताया कि उन्हें क्लाइमैक्स में अमिताभ का मरना अच्छा नहीं लगा।
शर्मीले और अनुशासित थे सलमान, आना चाहते हैं स्कूल
सलमान के हिस्ट्री टीचर रहे बेदी बताते हैं कि सलमान रानोजी हाउस के सबसे अनुशासित व शर्मीले छात्र के तौर पर जाने जाते थे। दोनों भाई करीब तीन साल सिंधिया स्कूल में रहे, इस दौरान एक भी शिकायत सामने नहीं आई। हालांकि बेदी अब दूसरे स्कूल में हैं, लेकिन सलमान उन्हे फोन करते रहते हैं। बेदी ने बताया कि जब भी सलमान का फोन आता है, वह बचपन के स्कूल में एक बार विजिट करने की इच्छा जताते रहते हैं।
आगे की स्लाइड्स में सलमान खान व सिंधिया स्कूल की तस्वीरें....
hin_Deva awa_Deva hin_Deva awa_Deva hin_Deva hin_Deva hin_Deva awa_Deva